АӨК-тегі мемлекеттік инспекция комитетінің 2021-2023 жылдардағы тауарларды, жұмыстарды және көрсетілетін қызметтерді мемлекеттік сатып алудың жылдық жоспарларының орындалуы бойынша 
АҚПАРАТ

2021 жылғы мемлекеттік сатып алу жоспарының орындалуы 
2021 жылы Агроөнеркәсіптік кешендегі мемлекеттік инспекция комитеті мемлекеттік сатып алуларды 2020 жылғы 15 желтоқсандағы «Қазақстан Республикасы Ауыл шаруашылығы министрлігі Агроөнеркәсіптік кешендегі мемлекеттік инспекция комитетінің 2021-2023 жылдарға арналған тауарларды, жұмыстарды және көрсетілетін қызметтерді мемлекеттік сатып алудың жылдық жоспарын бекіту туралы» № 228-н бұйрығымен бекітілген жылдық жоспарға сәйкес жүзеге асырды. 
Комитеттің 2021 жылға арналған Мемлекеттік сатып алу жылдық жоспарына сәйкес, 1,64 млрд теңге (ҚҚС-сыз) жоспарланған жағдайда, сатып алулар жүзеге асырылып, ҚҚС-сыз 1,64 млрд теңгеге, ҚҚС-ты есепке алғанда жалпы сомасы 1,84 млрд теңгеге 77 шарт жасалды, оның ішінде: 
- Пестицидтерді сақтау бойынша қызметтер – 3,7 млн теңге; 
- Өсімдіктер карантині пестицидтерін сақтау бойынша қызметтер – 800,0 мың теңге; 
- Пошта байланысы қызметтері – 45,0 мың теңге; 
- Пестицидтерді сатып алу (өсімдіктерді қорғау) – 1,2 млрд теңге; 
- Пестицидтерді тасымалдау бойынша қызметтер – 2,7 млн теңге; 
- Автокөлікке қызмет көрсету бойынша қызметтер – 5,6 млн теңге; 
- Ауыл шаруашылығы дақылдарының аса қауіпті зиянкестері мен ауруларына қарсы химиялық өңдеу бойынша қызметтер – 579,5 млн теңге; 
- Арнайы қорғаныс дәрежесіндегі баспа өнімдерін (фитосанитарлық сертификат) дайындау бойынша полиграфиялық қызметтер – 26,0 млн теңге; 
- Ауыл шаруашылығы өндірісін агрометеорологиялық мониторингілеу бойынша қызметтер – 22,4 млн теңге. 
2021 жылғы кезеңде мемлекеттік сатып алу мерзімдерінің бұзылу фактілері және мемлекеттік сатып алу қорытындыларына шағымдану жағдайлары анықталған жоқ. Мемлекеттік қаржылық бақылау органдары 2021 жылы мемлекеттік сатып алу бойынша бұзушылықтарды анықтаған жоқ.

2022 жылғы мемлекеттік сатып алу жоспарының орындалуы 
2022 жылы Агроөнеркәсіптік кешендегі мемлекеттік инспекция комитеті мемлекеттік сатып алуларды 2021 жылғы 31 желтоқсандағы «Қазақстан Республикасы Ауыл шаруашылығы министрлігі Агроөнеркәсіптік кешендегі мемлекеттік инспекция комитетінің 2022-2024 жылдарға арналған тауарларды, жұмыстарды және көрсетілетін қызметтерді мемлекеттік сатып алудың жылдық жоспарын бекіту туралы» № 168-н бұйрығымен бекітілген жылдық жоспарға сәйкес жүзеге асырды. 
Комитеттің 2022 жылға арналған мемлекеттік сатып алу Жылдық жоспарына сәйкес, 2,04 млрд теңге (ҚҚС-сыз) жоспарланған сомаға сатып алулар жүзеге асырылып, ҚҚС-сыз 2,04 млрд теңгеге, ҚҚС-ты есепке алғанда жалпы сомасы 2,29 млрд теңгеге 75 шарт жасалды, оның ішінде: 
- Пошта байланысы қызметтері – 70,5 мың теңге; 
- Пестицидтерді сақтау бойынша қызметтер – 2,9 млн теңге; 
- Арнайы қорғаныс дәрежесі бар баспа өнімдерін (фитосанитарлық сертификат) дайындау бойынша полиграфиялық қызметтер – 25,6 млн теңге; 
- Өсімдіктерді қорғау пестицидтерін сатып алу – 1,5 млрд теңге; 
- Пестицидтерді (өсімдіктерді қорғау) тасымалдау бойынша қызметтер – 11,5 млн теңге; 
- Ауыл шаруашылығы дақылдарының аса қауіпті зиянкестері мен ауруларына қарсы химиялық өңдеу бойынша қызметтер – 745,9 млн теңге; 
- Карантиндік объектілерге қарсы химиялық өңдеу жұмыстарын жүргізу – 11,2 млн теңге. 
2022 жыл кезеңінде мемлекеттік сатып алу мерзімдерінің бұзылуы және мемлекеттік сатып алу қорытындыларына шағымдану фактілері анықталған жоқ. Мемлекеттік қаржылық бақылау органдары 2022 жылы мемлекеттік сатып алу бойынша бұзушылықтарды анықтаған жоқ.

2023 жылғы мемлекеттік сатып алу жоспарының орындалуы 
2023 жылы Агроөнеркәсіптік кешендегі мемлекеттік инспекция комитеті мемлекеттік сатып алуларды «Қазақстан Республикасы Ауыл шаруашылығы министрлігі Агроөнеркәсіптік кешендегі мемлекеттік инспекция комитетінің 2023-2025 жылдарға арналған тауарларды, жұмыстарды және көрсетілетін қызметтерді мемлекеттік сатып алу жылдық жоспарын бекіту туралы» 2022 жылғы 21 желтоқсандағы № 205-н бұйрығымен бекітілген жылдық жоспарға сәйкес жүргізді. 
Комитеттің 2023 жылға арналған Мемлекеттік сатып алу жылдық жоспарына сәйкес, 1,42 млрд теңге (ҚҚС-сыз) жоспарланғанда, сатып алулар жүзеге асырылып, ҚҚС-сыз 1,42 млрд теңге сомасына, ҚҚС-ты есепке алғанда жалпы 1,60 млрд теңге сомасына 78 шарт жасалды, соның ішінде:
 - Пестицидтерді сақтау бойынша қызметтер – 3,8 млн теңге; 
- Ауыл шаруашылығы дақылдарының аса қауіпті зиянкестері мен ауруларына қарсы химиялық өңдеу бойынша қызметтер – 1,3 млрд теңге; 
- Карантиндік объектілерге қарсы химиялық өңдеулер жүргізу – 17,9 млн теңге; 
- Өсімдіктерді қорғау бойынша пестицидтерді сатып алу – 20,1 млн теңге; 
- Пестицидтерді (өсімдіктерді қорғау) тасымалдау бойынша қызметтер – 13,3 млн теңге; 
- Импорттаушы ел өкілдерінің Қазақстан Республикасының карантин қызметіне аудит жүргізуін және қазақстандық кәсіпорындарды инспекциялауын ұйымдастыру – 29,2 млн теңге; 
- Пестицидтерді (өсімдіктерді қорғау) сатып алу – 225,1 млн теңге. 
2023 жыл кезеңінде мемлекеттік сатып алу мерзімдерінің бұзылу фактілері және мемлекеттік сатып алу қорытындыларына шағымдану жағдайлары анықталған жоқ. Мемлекеттік қаржылық бақылау органдары 2023 жылы мемлекеттік сатып алу бойынша бұзушылықтарды анықтаған жоқ. 

